**BÜFÉ BÉRLETI SZERZŐDÉS (TERVEZET)**

amely létrejött egyrészről:

**Közép-Pesti Tankerületi Központ**

székhely: 1149 Budapest, Mogyoródi út 21.,

képviseli: dr. Házlinger György tankerületi igazgató adóigazgatási azonosító száma: 15835255-2-42

KSH statisztikai számjele: 15835255-8412-312-01

mint bérbeadó (a továbbiakban: **Bérbeadó),**

másrészről:

Cégnév: székhely:

telefon, e-mail:

adóigazgatási azonosító száma:

bankszámlaszám:

mint bérlő (a továbbiakban: **Bérlő)** között az alulírott helyen és időben.

# Előzmények:

A Közép-Pesti Tankerületi Központ büfé helyiség kiadására pályázati felhívást tett, a **Mozgásjavító Egységes Gyógypedagógiai Módszertani Intézmény, Óvoda, Általános Iskola, Gimnázium, Fejlesztő Nevelés-Oktatást Végző Iskola és Kollégium** büfé helyiségének üzemeltetésére …………………………. nyújtott be ajánlatot, mely alapján a szerződő felek a fent megjelölt iktatószámon szerződést kötnek, 2026. június 30-ig. Jelen szerződés 2024. szeptember 01-től lép hatályba és 2026. június 30-ig marad érvényben.

# Bevezető rendelkezések

* 1. A szerződő felek annak érdekében, hogy a helyiségek bérletére irányuló jogviszonyukat megfelelően szabályozzák, a Polgári Törvénykönyvről szóló 2013. évi V. törvényben, illetőleg a lakások és helyiségek bérletéről szóló módosított és kiegészített 1993. évi LXXVIII. törvényben előírtak alapján helyiségbérleti szerződésük részletes szabályait a következők szerint állapítják meg.
	2. A szerződő felek kijelentik, hogy a jelen szerződés megkötéséhez, teljesítéséhez szükséges valamennyi feltétellel, jogosítvánnyal rendelkeznek. A felek e kijelentésük megalapozottságáért feltétel nélküli jogszavatosságot vállalnak.

# Szerződés tárgya

* 1. **Bérbeadó a vagyonkezelésében és jogszerű használatában álló, a Mozgásjavító Egységes Gyógypedagógiai Módszertani Intézmény, Óvoda, Általános Iskola, Gimnázium, Fejlesztő Nevelés-Oktatást Végző Iskola és Kollégium, 1145 Budapest, Mexikói út 59-60. szám alatti ingatlanban található 83 m2 területű „büfé” megjelölésű helyiséget bérbe adja.**
	2. **Bérlő** a 2.1. pontban körülírt **helyiséget általa megtekintett és rendeltetésszerű használatra alkalmas állapotban bérbe veszi** azzal, hogy abban **iskolai büfét** működtessen.

**A Bérlő köteles**

* + - Tanítási napokon 7-…… ***(ajánlatnak megfelelően kitöltendő)*** óra között a büfé folyamatos nyitvatartását biztosítani (tanítási időn kívül, hétvégén esetlegesen sorra kerülő iskolai rendezvények alkalmával a házirendhez igazítva, az intézmény igazgatójával egyeztetett időpontban tarthat nyitva),
		- Árukészletével az intézmény igényeihez, az iskolás korú gyermekek táplálkozási szükségleteihez igazodni (árukészletében nem szerepelhet olyan termék -pl. napraforgó, tökmag- amely az intézmény rendjét, tisztaságát veszélyezteti), hogy az iskolai büfében alkoholt, egészségre ártalmas terméket nem tarthat és nem értékesíthet, ajánlatával összhangban.
		- Büntetlen előéletű alkalmazottat foglalkoztatni. Bérbeadó jogosult ellenőrizni, erre irányuló felhívását követő 30 napon belül a Bérlő köteles az alkalmazott hatósági erkölcsi bizonyítványát bemutatni.
		- A Bérleményben az általa használt műszaki eszközök, gépek üzembe helyezése előtt a használatot engedélyeztetni a Bérbeadóval. Kizárólag a Bérbeadó által előzetesen, írásban jóváhagyott műszaki berendezés használható a bérleményben. A Bérbeadó előzetes, írásbeli engedélye szükséges akkor is, ha a szerződés időtartama alatt a Bérlő új eszközt kíván üzembe helyezni.
	1. Bérbeadó a helyiségek tekintetében szavatol azért, hogy a bérlet tárgya a bérleti szerződés időtartama alatt alkalmas a szerződésszerű használatra, úgyszintén azért is, hogy harmadik személynek a bérlet tárgyán nincs olyan joga, igénye, követelése, amely a Bérlőt az általa folytatni kívánt tevékenységben korlátozná vagy akadályozná.
	2. A Bérbeadó tájékoztatja a Bérlőt arról, hogy az 2.1. pontban részletezett helyiségen kívül jogosult a mellékhelyiségek használatára.
	3. A Bérbeadó tulajdonát képező, a büfé jelenlegi berendezési tárgyai jelen szerződés *2. számú mellékletében* kerültek felsorolásra. Bérlő köteles ezeket az eszközöket rendeltetésszerűen használni és a bérlet megszűnésekor megfelelő, rendeltetésszerű állapotban Bérbeadónak átadni. Az eszközök javításáról, cseréjéről saját költségégre a Bérlő gondoskodik.
	4. A Bérbeadó kötelessége a nevelési- oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 130.§ (2) bekezdése szerinti iskola-egészségügyi szolgálat által kiállított szakvélemény beszerzése, mely a szerződés *1. számú mellékletét* képezi. Bérbeadó jogosult a szerződéstől elállni, amennyiben a szakvélemény nem támogató tartalmú.

# A bérleti jogviszony időtartama, a szerződés megszüntetése

* 1. A bérleti szerződést a felek **2024. szeptember 1. napjától 2026. június 30. napjáig terjedő határozott időtartamra** kötik.
	2. A Bérbeadó a szerződést írásban felmondhatja, ha
		1. a Bérlő a bérleti díjat a fizetésre megállapított időpontig nem fizeti meg;
		2. a Bérlő a szerződésben vállalt vagy jogszabályban előírt egyéb lényeges kötelezettségét nem teljesíti;
		3. a Bérlő a Bérbeadóval vagy az épületet használó más személyekkel szemben az együttélés követelményeivel ellentétes, botrányos, tűrhetetlen magatartást tanúsít;
		4. a Bérlő a bérelt helyiséget, a közös használatra szolgáló helyiséget, illetőleg területet rongálja vagy a rendeltetésükkel ellentétesen használja;
		5. Bérlő nem az ajánlatában felsoroltaknak megfelelő termékkínálatot értékesíti vagy az ajánlati felhívásban, illetve a jogszabályokban tiltott árut értékesít;
		6. Bérlő büntetett előéletű alkalmazottat foglalkoztat az intézmény büféjében.
	3. Ha a Bérlő a bérleti díj fizetésére megállapított időpontig a bérleti díjat nem fizeti meg, a Bérbeadó köteles a Bérlőt - a következményekre figyelmeztetéssel - a teljesítésre írásban felszólítani. Ha a Bérlő a felszólításnak nyolc napon belül nem tesz eleget, a Bérbeadó a 3.2. pont szerint írásban, azonnali hatályú felmondással élhet.
	4. Ha a Bérlő a szerződésben vállalt, vagy jogszabályban előírt egyéb lényeges kötelezettségét a Bérbeadó által írásban megjelölt határidőben nem teljesíti, a Bérbeadó a határidőt követő tizenöt napon belül írásban felmondással élhet. A felmondás az elmulasztott határnapot követő hónap utolsó napjára szólhat. A felmondási idő nem lehet rövidebb tizenöt napnál.
	5. Ha a Bérlő magatartása szolgál a felmondás alapjául, a Bérbeadó köteles a Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított nyolc napon belül írásban felszólítani. A felmondást az alapjául szolgáló magatartás folytatásától vagy megismétlésétől számított nyolc napon belül írásban kell közölni. A felmondás a hónap utolsó napjára szólhat. A felmondási idő nem lehet rövidebb tizenöt napnál. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy a Bérbeadótól a szerződés fenntartását nem lehet elvárni.
	6. A bérleti jogot bármelyik fél minden szorgalmi év végén (június 30.) felmondhatja. A felmondásról legkésőbb az adott év május hó 1. napjáig, a másik felet értesíteni kell. A bérleti szerződés lejártakor a bérlő elhelyezésre és kártalanításra nem tarthat igényt.
	7. A bérleti szerződés megszűnésekor a Bérlő köteles a bérleményt elhagyni, azt rendeltetésszerű használatra alkalmas, üres állapotra visszaállítva, a Bérbeadó által közölt legkésőbbi időpontra részére visszaadni.

# Bérleti díj

* 1. A Bérlő a Bérbeadónak **79.700 Forint/hó** havi bérleti díjat fizet. A bérleti díj tartalmazza a rezsi költségeket is.

**A bérleti díjat csak szorgalmi időszakban, szeptember 1-től június 30-ig terjedő időtartamra kell megfizetni.**

# Az iskolabüfé az intézmény jellegéből adódóan csak a tanév rendjének megfelelően üzemeltethető.

* 1. A Bérlő a bérleti díjat a Bérbeadó előzetesen kiállított számlája alapján tárgyhót követő 10-ig köteles a Bérbeadó 10032000-00336743-00000000 számú Előirányzat-felhasználási keretszámlájára utalni.
	2. Bérbeadó késedelmes teljesítés esetén a fizetési határidő és a kifizetés időpontja közötti időszakra a jegybanki alapkamat kétszeresét számítja fel késedelmi kamatként.
	3. A bérleti díjat a szerződés megkötését követően – de első alkalommal 2025. március 1-jét követően – a KSH fogyasztói árindex mértékével egyoldalúan emelheti a bérbeadó.

# Felújítás, karbantartás

* 1. A bérleti jogviszony fennállása alatt a Bérlő köteles a bérlemény állagát megóvni, a bérlemény rendeltetésszerű használatával összefüggő karbantartási munkákat - saját költségén - elvégezni vagy elvégeztetni. Az esetlegesen okozott károkat Bérlő köteles megtéríteni.
	2. A Bérbeadó előzetes írásbeli hozzájárulása nélkül Bérlő a bérleményben átalakítást, és a rendszeres használattal együtt járó karbantartási munkák kivételével, felújítást, értéknövelő beruházást nem végezhet. Ha a szerződés fennállása alatt a Bérlő a Bérbeadó hozzájárulásával értéknövelő beruházást végzett, úgy szerződő felek a szerződés megszűnésekor számolnak el az ekkor kimutatható értéknövekménnyel. A Bérbeadó hozzájárulása nélkül elvégzett értéknövelő beruházások megtérítését a Bérlő nem követelheti.
	3. Amennyiben a rendeltetésszerű használat ellenére felújítási munkák elvégzése szükséges, úgy ezt Bérbeadó saját költségén köteles elvégezni vagy elvégeztetni.

# Kapcsolattartók

* 1. Szerződő felek rögzítik, hogy a szerződés teljesítése során a kapcsolatot az alábbiakban megjelölt személyeken keresztül tartják.

A *Bérlő részéről* kijelölt kapcsolattartó személy: *...........................,*

a *Bérbeadó által kapcsolattartásra kijelölt személy: Locsmándi Alajos főigazgató*

* 1. Szerződő felek rögzítik, hogy a kapcsolattartás elsődleges módja elektronikus levelezés, vagy telefonos megkeresés formájában történik. Egymás között minden jognyilatkozatot írásban - tértivevényes levélben vagy e-mailben - kell eszközölni, amely akkor tekinthető szabályszerűnek, ha azt a kapcsolattartó személyek részére kézbesítették.

# Vitás kérdések rendezése

* 1. A feleknek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a szerződés keretében vagy a szerződéssel kapcsolatosan felmerült. Minden, a szerződés megkötése után felmerülő, a szerződés teljesítését akadályozó körülményről a felek kölcsönösen kötelesek egymást tájékoztatni.
	2. Ha a felek a fent meghatározott módon 30 napon belül nem tudják megoldani a szerződés alapján vagy ezzel összefüggésben keletkezett vitájukat, úgy a pertárgy értékétől függően a hatáskörrel és illetékességgel rendelkező bírósághoz fordulnak.

# Egyéb rendelkezések

* 1. Bérlő a bérleményt albérletbe nem adhatja, a bérlemény használatát másnak nem engedheti át, oda más, harmadik személyt sem szívességi, sem ellenértékes használattal be nem fogadhat, a jelen bérleti szerződésből eredő jogát másra nem ruházhatja át.
	2. A Felek kölcsönösen tudomással bírnak az Ukrajnát érintő háborús konfliktusról és ismerik az azzal kapcsolatban elrendelt széles körű szankciók és embargók lehetséges hatásait, melyek folyamatosan változnak (“Jelenlegi Krízis”). A Felek kölcsönösen elismerik, hogy a Kormány a Jelenlegi Krízissel összefüggésben álló intézkedéseket hozhat a tanév rendjéről, a távolléti tanításról. A Felek vállalják, hogy ilyen hatások esetén a nyitvatartás, bérleti díj és az érintett egyéb szerződéses feltételek arányos módosításában is megállapodhatnak.
	3. A jelen szerződésben nem szabályozott kérdésekben az 1.1. pontban hivatkozott jogszabályok tekintendők irányadónak.
	4. A Felek tudomásul veszik, hogy az, aki az államháztartás valamely alrendszerével pénzügyi, illetve üzleti kapcsolatot létesít, kérésre köteles a jogviszonnyal összefüggő és a közérdekű nyilvános adatokra vonatkozóan tájékoztatást adni, valamint azt, hogy a költségvetési pénzeszközök felhasználásának nyilvánosságára tekintettel a szerződés lényeges tartalmáról a tájékoztatást üzleti titok címen nem tagadható meg. A Bérbeadó tudomásul veszi továbbá, hogy az Állami Számvevőszékről szóló 2011. évi LXVI. törvény 5. § (5) bekezdése, illetve a Kormányzati Ellenőrzési Hivatalról szóló 355/2011. (XII. 30.) Korm. rendelet szerint az Állami Számvevőszék és a Kormányzati Ellenőrzési Hivatal a szerződéssel érintett költségvetési pénzeszközök vonatkozásában ellenőrzési jogosultsággal rendelkeznek.
	5. Felek a szerződést kizárólag írásban módosíthatják.
	6. A jelen szerződés 5 számozott oldalból áll és egymással mindenben megegyező 4 példányban készült, amiből 3 példány a Bérbeadót, 1 példány pedig a Bérlőt illeti.

Jelen bérleti szerződést a szerződő Felek, mint akaratukkal mindenben megegyezőt jóváhagyólag írták alá.

1. számú melléklet: Iskola-egészségügyi szolgálat által kiállított szakvélemény
2. számú melléklet: A köznevelési intézmény tulajdonát képező eszközök listája

Kelt: 2024.

…………………………………. …………………………………

#  Bérlő Bérbeadó

 Közép-Pesti Tankerületi Központ

 dr. Házlinger György

 tankerületi igazgató

…………………………………. ………………………………… Intézmény főigazgatója Pénzügyi ellenjegyző